આ બાતમીના આધારે ત્યાં રેઇડ પાડી લાખાબાવળ પાટીયા પાસેથી કાર સાથે ત્રણ શખ્સોને ઝડપીને પ્રાથમિક પુછપરછ કરતા ત્રણેય ઇસમો છેલ્લા એક મહીનાથી રોડ પર પસાર થતા વાહનચાલકોને રોકી પોલીસ તરીકેની આેળખ આપી નાણાં પડાવતા હોવાનું ખુલવા પામ્યું છે, ત્રણેય વિરુધ્ધ એલસીબીના ગજુભાની ફરીયાદ આધારે ધરપકડ કરી કાયદેસરની કાર્યવાહી કરવામાં આવી છે. પકડાયેલાઆેમાં મયુરનગર વામ્બે આવાસ કોલોનીમાં રહેતા વિજયસિંહ લાલુભા વાળા પાસેથી ઉપરોકત નંબરની બોલેરો તથા પોલીસ લખેલી પ્લેટ અને વાહનચાલક પાસેથી ઝુંટવી લીધેલી રોકડ અને છરી કબ્જ કરેલ છે. મયુરનગર આવાસ કોલોનીમાં રહેતા પ્રકાશ બાલુ બારોટ પાસેથી ઉઘરાવેલી રૂા. 400ની રકમ અને એક છરી મળી આવી હતી જયારે નવાગામ ઘેડ સરસ્વતી સોસાયટીમાં રહેતા વિપુલ જયેન્દ્ર ગોસાઇ પાસેથી રૂા. 200 રોકડા અને એક ધોકો કબ્જે કરાયો છે.